Diari Oficial de la Generalitat Valenciana


Sumari del DOGV 6659, del 25-11-2011 (2011/11106)

RESOLUCIÓ de 10 de novembre de 2011, de la consellera d'Agricultura, Pesca, Alimentació i Aigua, per la qual es deixa sense efecte la convocatòria pública de les ajudes destinades a obres de condicionament de camins rurals per a l'exercici 2011.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6659

Data del DOGV
:   25-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/11449


Data del document
:   10-11-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de novembre de 2011, de la consellera d'Agricultura, Pesca, Alimentació i Aigua, per la qual es deixa sense efecte la convocatòria pública de les ajudes destinades a obres de condicionament de camins rurals per a l'exercici 2011.  
 [2011/11041]  
1. Per mitjà de la Resolució de 17 de desembre de 2010, de la Conselleria d'Agricultura, Pesca i Alimentació (DOCV núm. 6423, de 23 de desembre de 2010), es va fer pública la convocatòria per a concedir ajudes a ajuntaments i entitats locals menors de la Comunitat Valenciana en relació amb les obres de condicionament de camins rurals de titularitat municipal.  
2. De conformitat amb l'apartat sext de les bases reguladores (Orde de 17 de novembre de 2008, DOCV núm. 5902, de 27 de novembre de 2008), la comissió avaluadora, amb data 26 de juliol de 2011, aprovà la relació provisional de sol·licituds admeses i excloses d'esta convocatòria, i el director general de Producció Agrària i Ramaderia redactà, amb data 27 de juliol de 2011, la corresponent proposta de concessió de les ajudes mencionades.  
3. Per mitjà del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, es reforma l'organització bàsica de l'administració autonòmica valenciana modificant el nombre, la denominació i les competències de les conselleries existents, i es crea la Conselleria d'Agricultura, Pesca, Alimentació i Aigua, a la qual s'assignen les competències en matèria d'agricultura, ramaderia, pesca, alimentació i recursos hídrics.  
4. Les especials circumstàncies financeres que suporta la hisenda de la Generalitat, en el marc de la profunda crisi econòmica vigent, com també les obligacions i els compromisos que es deriven per a la Generalitat de la normativa estatal en matèria d'estabilitat pressupostària, ha generat greus problemes de tresoreria que han afectat molt especialment este exercici econòmic.  
Davant d'este escenari de reajustament derivat de l'actual situació de dèficit economicofinancer, l'administració es veu obligada a revisar les seues polítiques de gasto i a prioritzar les obligacions de pagament a fi d'evitar desequilibris majors que puguen agreujar la situació vigent.  
Per tot això, resolc:  
  
Primer  
Deixar sense efecte la convocatòria d'ajudes destinades a obres de condicionament de camins rurals per a l'exercici 2011 aprovada per mitjà de la Resolució de 17 de desembre de 2010, de la Conselleria d'Agricultura, Pesca i Alimentació (DOCV núm. 6423, de 23 de desembre de 2010).  
  
Segon  
Publicar esta resolució en el Diari Oficial de la Comunitat Valenciana.  
Contra esta resolució, que posa fi a la via administrativa, es pot interposar, potestativament, un recurs de reposició davant del mateix òrgan que l'ha dictat en el termini d'un mes, comptador des de l'endemà de la notificació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant de la Sala Contenciosa Administrativa del Tribunal Superior de Justícia de València, en el termini de dos mesos comptadors des de l'endemà de la notificació, de conformitat amb les disposicions dels articles 46.1 i 10 de la Llei 29/1998, de 13 de juny, Reguladora de la Jurisdicció Contenciosa Administrativa, tot això sense perjudici que s'utilitze qualsevol altra via que es considere oportuna.  
  
València, 10 de novembre de 2011.- La consellera d'Agricultura, Pesca, Alimentació i Aigua: Maritina Hernández Miñana.